ตลาดหุ้นเอเชียปรับตัวลงบ่ายนี้ เหตุยังวิตกหนี้กรีซ
ตลาดหุ้นเอเชียปรับตัวลงในการซื้อขายช่วงบ่ายวันนี้ เนื่องจากความกังวลเกี่ยวกับสถานการณ์หนี้กรีซที่รัฐบาลกรีซและเจ้าหนี้ยังไม่สามารถตกลงกันได้เรื่องเงื่อนไขในการให้ความช่วยเหลือด้านการเงินและการปฏิรูปเศรษฐกิจกรีซ
16 มิ.ย. 2558

ผู้สื่อข่าวรายงานว่า ตลาดหุ้นเอเชียปรับตัวลงในการซื้อขายช่วงบ่ายวันนี้ เนื่องจากความกังวลเกี่ยวกับสถานการณ์หนี้กรีซที่รัฐบาลกรีซและเจ้าหนี้ยังไม่สามารถตกลงกันได้เรื่องเงื่อนไขในการให้ความช่วยเหลือด้านการเงินและการปฏิรูปเศรษฐกิจกรีซ
โดยดัชนี FBMKLCI ตลาดหุ้นมาเลเซียปิดภาคเช้าที่ 1,723.50 จุด เพิ่มขึ้น 1.34 จุด, +0.08% ดัชนี HSI ตลาดหุ้นฮ่องกงปิดภาคเช้าที่ 26,771.33 จุด ลดลง 90.48 จุด, -0.34%
ขณะที่นักลงทุนในตลาดต่างๆจับตาสัญญาณจากธนาคารกลางญี่ปุ่นภายหลังจากที่นายฮารุฮิโกะ คูโรดะ ผู้ว่าการธนาคารกลางญี่ปุ่น (BOJ) ซึ่งสร้างความประหลาดใจต่อตลาดด้วยการกล่าวว่า เงินเยนไม่มีแนวโน้มที่จะอ่อนค่าลงอีก
ด้านนายกุนเทอร์ ออททิงเจอร์ ซึ่งเป็นกรรมาธิการสหภาพยุโรป (EU) ของเยอรมนี กล่าวในวันนี้ว่า ขณะนี้ถึงเวลาแล้วที่จะต้องมีการเตรียมพร้อมสำหรับสถานการณ์ฉุกเฉิน หลังจากที่การเจรจาครั้งล่าสุดระหว่างกรีซและกลุ่มเจ้าหนี้ยุโรปได้ประสบความล้มเหลวในช่วงสุดสัปดาห์ที่ผ่านมา
 